
ΕΦΗΜΕΡΕ ΤΗΣ ΚΥΒΕΡΝΗΣΕΩΣ 

ΤΉΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΏΤΟ _ Αρ. Φύλλου 199 

27 Αυγούστου 1998 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

271. Καθιέρωση δημόσιας τοπικής εορτής στην 

Επαρχία Δομοκού του Νομού Φθιώτιδος. 1 

272. Τροποποίηση της συστατικής πράξης της κοινο¬ 

τικής επιχείρησης Ύδρευσης Αποχέτευσης 
Θήρας του Νομού Κυκλάδων. 2 

273. Περί Σχολείων υποχρεωτικής φοίτησης μονίμων 

αξιωματικών των Ενόπλων Δυνάμεων. 3 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο 178/98 Π .Δ/γμα αρμοδιότη- 
τος Υπουργείου Ανάπτυξης. 4 

Διόρθωση σφάλματος στο Π.Δ. 215/1998 αρμοδιότη¬ 
τας Υπουργείου Μεταφορών και Επικοινωνιών. 5 


ΠΡΟΕΔΡΙΚΑ ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 271 (1) 

Καθιέρωση δημόσιας τοπικής εορτής στην Επαρχία 
Δομοκού του Νομού Φθιώτιδος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 του ΑΝ. 198/1967 (Α215). 

2. Τις διατάξεις του άρθρου μόνου του Π.Δ/τος 555/77 
(Α184). 

3. Τις διατάξεις του άρθρου 27 του Ν. 2081 (Α154). 

4. Το γεγονός ότι από τις διατάξεις του παρόντος δια¬ 
τάγματος δεν προ καλείται δαπάνη σε βάρος του κρατικού 
προϋπολογισμού. 

5. Την 301/98 γνωμοδότηση του Συμβουλίου της 
Επικρατείας. 

6. Την αριθ. ΔΙΔΚ/Φ.1/20199/5-9-1997 (Β801) κοινή από¬ 
φαση του Πρωθυπουργού και του Υπουργού 
Εσωτερικών, Δημόσιας Διοίκησης και Αποκέντρωσης 
«Ανάθεση αρμοδιοτήτων του Υπουργού Εσωτερικών, 
Δημόσιας Διοίκησης και Αποκέντρωσης στους 


Υφυπουργούς Εσωτερικών, Δημόσιας Διοίκησης και 
Αποκέντρωσης», όπως τροποποιήθηκε με την αριθμ. 
ΔΙΔΚ/Φ1/23470/20-10-97 (Β924)όμοια, με πρόταση του 
Υφυπουργού Εσωτερικών, Δημόσιας Διοίκησης και 
Αποκέντρωσης, αποφασίζουμε: 

Άρθρο μόνο 

Ορίζεται η 7η Μαρτίου, ως δημόσια τοπική Εορτή στην 
Επαρχία Δομοκού του Νομού Φθιώτιδος, για την επέτειο 
έναρξης της επαναστατικής εξέγερσης της περιοχής αυ¬ 
τής το έτος 1878, για την απελευθέρωση από τον 
Τουρκικό ζυγό. 

Στον Υφυπουργό Εσωτερικών, Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 6 Αυγούστου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΝΤΑΝΠΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ & ΑΠΟΚΕΝΤΡΩΣΗΣ 

ΛΑΜΠΡΟΣ ΠΑΠΑΔΗ ΜΑΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 272 (2) 

Τροποποίηση της συστατικής πράξης της κοινοτικής επι¬ 
χείρησης Ύδρευσης Αποχέτευσης Θήρας του Νομού 
Κυκλάδων. 

ΟΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2του Ν. 1069/1980 «περί κι¬ 
νήτρων διά την ίδρυσιν επιχειρήσεων υδρεύσεως και 
αποχετεύσεως» (ΦΕΚ Α' 191/23-8-1980). 

2. Τις διατάξεις της παρ. 1 του άρθρου 23του Ν. 1558/85 
«Κυβέρνηση και Κυβερνηπκά Όργανα» (ΦΕΚ 137Α") σε 
συνδυασμό μετις διατάξεις του Π Α. 373/95«Συγχώνευση 
των Υπουργείων Προεδρίας της Κυβέρνησης και 
Εσωτερικών στο Υπουργείο Εσωτερικών, Δημόσιας 
Διοίκησης και Αποκέντρωσης και καθορισμός των αρμο¬ 
διοτήτων του» (ΦΕΚ 201 Α'). 

3. Τις διατάξεις του άρθρου 29Α του Ν. 1558/1985 (ΦΕΚ 
Α'237/1985)όπως προσετέθη με το άρθρο 27 Ν. 2081/92 
(ΦΕΚ27Α') καιτροποποιήθηκε μετηνπαρ. 2ατου άρθρου 
1 του Ν. 2469/97 (ΦΕΚ Α' 38). 

4. Την αρίθ. ΔΙΔΚ/Φ. 1/20199/5-9-1997 ΦΕΚ 801/Β/5-9- 
97) απόφαση του Πρωθυπουργού και του Υπουργού 
Εσωτερικών, Δημόσιας Διοίκησης και Αποκέντρωσης 
«Ανάθεση αρμοδιοτήτων του Υπουργού Εσωτερικών, 
Δημόσιας Διοίκησης και Αποκέντρωσης στους 
Υφυπουργούς Εσωτερικών, Δημόσιας Διοίκησης και 
Αποκέντρωσης», όπως συμπληρώθηκε με την αριθμ. 
ΔΙΔΚ/Φ 1/23470/20-10-977 (ΦΕΚ Β' 924/20-10-97). 

5. Το γεγονός ότι από τις διατάξεις του παρόντος προ- 
καλείται δαπάνη σε βάρος του προϋπολογισμού της 
Κοινότητος Θήρας ύψους 90.000.000 για το τρέχον έτος 
για την οποία έχει εγγράφει ανάλογη πίστωση στον προϋ¬ 
πολογισμό της Κοινότητας στον Κωδικό Κ.Α.15/16/161/9. 
Για τα επόμενα έτη προβλέπεται να προκληθεί εις βάρος 
των προϋπολογισμών της Κοινότητος δαπάνη ύψους: 
103.000.000 δρχ. για το έτος 1999, 119.000.000 για το έ¬ 
τος 2000, 135.000.000 δρχ. για το έτος 2001 και 
155.000.000 για το έτος 2002, για την οποία θα εγγρα- 
φούν σχετικές πιστώσεις στους ανάλογους κωδικούς των 
προϋπολογισμών των ετών αυτών αντιστοίχως. 

6. Την 232/97 απόφαση του Κοινοτικού Συμβουλίου 
Θήρας. 

7. Την 268/98 γνωμοδότηση του Συμβουλίου της 
Επικράτειας, με πρόταση του Υφυπουργού Εσωτερικών 
Δημόσιας Διοίκησης και Αποκέντρωσης, αποφασίζουμε: 

Εγκρίνεται η 232/97 απόφαση του Κοινοτικού 
Συμβουλίου Θήραςτου Νομού Κυκλάδων, με την οποία α- 
ποφασίζεται η επέκταση της Κοινοτικής Επιχείρησης 
Ύδρευσης Αποχέτευσης Θήρας με την αρμοδιότητα της 
συγκέντρωσης, μεταφοράς και διάθεσης απορριμάτων 
και το Π.Δ. 382/96 (ΦΕΚ Α 259) με το οποίο συστάθηκε η 
Κοινοτική Επιχείρηση Ύδρευσης Αποχέτευσης Θήρας 
του Νομού Κυκλάδων διαμορφώνεται ως εξής: 

1. Η παράγραφος 1 του άρθρου 1 ανηκαθίσταται ως ε¬ 
ξής: 

«Συνιστάται στην Κοινότητα Θήρας του Νομού 
Κυκλάδων ενιαία επιχείρηση ύδρευσης αποχέτευσης συ¬ 
γκέντρωσης μεταφοράς και διάθεσης απορριμάτων με 
την επωνυμία «ΚΟΙΝΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ 
ΑΠΟΧΕΤΕΥΣΗΣ ΘΗΡΑΣ ΝΟΜΟΥ ΚΥΚΛΑΔΩΝ» (άρθρο 1 
παρ. 1 του Ν. 1069/80)». 

2. Στο άρθρο 4 προστίθεται παράγραφος ιδ' ως εξής: 

«Τα τέλη καθαριότητας (άρθρο 4 του Ν. 1080/80). 

Κατά τα λοιπά ισχύουν οι διατάξεις του 382/96 Π.Δ/τος. 

Στον Υφυπουργό Εσωτερικών, Δημ. Διοίκησης και 

Αποκέντρωσης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 30 Ιουλίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΝΓΓΑΝΤΊΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΕΣΩΤΕΡΙΚΩΝ. 

ΔΗΜΟΣΙΑΣ ΔΙΟΙΚΗΣΗΣ & ΑΠΟΚΕΝΤΡΩΣΗΣ 

ΛΑΜΠΡΟΣ ΠΑΠΑΔΗΜΑΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 273 (3) 

Περί Σχολείων υποχρεωτικής φοίτησης μονίμων αξιω¬ 
ματικών των Ενόπλων Δυνάμεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις των άρθρων 4 παρ. 16 και 20 και 7 παρ. 
1, Ιίπαρ. 14και25παρ. 14θ'τουΝ.2439/96«Ιεραρχίακαι 
εξέλιξη των μονίμων αξιωματικών των Ενόπλων 
Δυνάμεων κ.λπ »(ΦΕΚΑ'219). 

β. Την υπ’ αριθμ. 3 Γνωμάτευση της ΙΟης/1997 
Συνεδρίασης και την υπ' αριθ. 4 Γνωμάτευση της 
18ης/1997 Συνεδρίασης του Συμβουλίου Αρχηγών 
Γενικών Επιτελείων Ενόπλων Δυνάμεων. 

γ. Το άρθρο 29Ατου Ν. 1558/85 (ΦΕΚ Α' 137), το οποίο 
προστέθηκε με το άρθρο 27 του Ν. 2081/92 (ΦΕΚ ΑΊ54) 
και αντικαταστάθηκε με το άρθρο 1 παρ. 2α του Ν. 
2469/97 (ΦΕΚ Α'38) και το γεγονός ότι από τις διατάξεις 
του παρόντος δεν προκαλείται επιβάρυνση εις βάρος του 
κρατικού προϋπολογισμού. 

δ. Την υπ’ αριθ. 276/98 γνωμοδότηση του Συμβουλίου 
της Επικράτειας, μετά από πρόταση του Υπουργού 
Εθνικής Άμυνας, αποφασίζουμε: 

Άρθρο 1 

1. Οι μόνιμοι αξιωματικοί των Ενόπλων Δυνάμεων για 
την απόκτηση των αναγκαίων θεωρητικών και πρακτικών 
γνώσεων που είναι απαραίτητες για την εκτέλεση της α¬ 
ποστολής τους και για την ενημέρωσή τους στις νέες τε¬ 
χνολογικές εξελίξεις και τις γενικές επιστημονικές αντι¬ 
λήψεις που σχετίζονται με τις Ένοπλες Δυνάμεις, φοιτούν 
σε ορισμένους βαθμούς υποχρεωτικά στα σχολεία που 
καθορίζονται στα επόμενα άρθρα. 

2. Η ολοκλήρωση της φοίτησης στα σχολεία αυτά σύμ¬ 
φωνα με τις διατάξεις αντιστοίχων κανονισμών λειτουρ¬ 
γίας του κάθε σχολείου, αποτελεί τυπικό προσόν κρίσης 
για προαγωγή, ενώ η επιτυχής ή ανεπιτυχής ολοκλήρωση 
της φοίτησης εκτιμάται ανάλογα από τα Συμβούλια 
Κρίσεων. Γ ια την ερμηνεία των διατάξεων του παρόντος 
διατάγματος ως φοίτηση ή αποφοίτηση νοείται και η ανε¬ 
πιτυχής αποπεράτωση των σπουδών κατά το άρθρο 7 
παρ. 2του Ν. 2439/96. 

3. Η κλίμακα βαθμολογίας των υποχρεωτικών σχολείων 
είναι αυτή που καθορίζεται στην παράγραφο 2 του άρ¬ 
θρου 7 του Ν. 2439/96. 

Άρθρο 2 

Σχολεία αξιωματικών του Στρατού Ξηράς 

1. Οι Ανθυπολοχαγοίπου είναι απόφοποιτων Ανωτάτων 
Στρατιωτικών Εκπαιδευτικών Ιδρυμάτων (ΣΣΕ, ΣΣΑΣ, 
ΣΑΝ) για να προαχθούν στον ανώτερο βαθμό πρέπει να έ¬ 
χουν αποφοιτήσει από το οικείο τμήμα της αντίστοιχης 
Σχολής Εφαρμογής του Όπλου ή του Σώματος στο οποίο 
ανήκουν. 

2. Οι Λοχαγοί Όπλων και Σωμάτων, για να προαχθούν 
στον ανώτερο βαθμό πρέπει να έχουν αποφοιτήσει ως 
Λοχαγοί από το οικείο τμήμα της Σχολής του Όπλου ήτου 

Σώματος στο οποίο ανήκουν, ή από τη Σχολή Επι- 
μορφώσεως Αξιωματικών Λοιπών Σωμάτων. 

3. Λοχαγοί Υγειονομικού γενικής ειδικότητας Ιατρού, 
για να προαχθούν στον ανώτερο βαθμό πρέπει να έχουν 
αποκτήσει πτυχίο εξειδικεύσεως. Κατ' εξαίρεση σε περί¬ 
πτωση κατά την οποία οι αξιωματικοί αυτοί ασκούνται για 
την απόκτηση πτυχίου εξειδικεύσεως που διαρκεί από πέ¬ 
ντε έτη και άνω, μπορούν να προαχθούν στον ανώτερο 
βαθμό και να φοιτήσουν στο οικείο τμήμα της Σχολής 
τους στο βαθμό του Ταγματάρχη. 

Άρθρο 3 

Σχολεία Αξιωματικών Πολεμικού Ναυτικού 

1. Τα σχολεία στα οποία φοιτούν υποχρεωτικά οι αξιω¬ 
ματικοί του Πολεμικού Ναυτικού διακρίνονται σε σχολεία 
που καθορίζουν την τελική σειρά αρχαιότητας των Μαχί¬ 
μων, Μηχανικών και Οικονομικών αξιωματικών και σε σχο¬ 
λεία που δεν καθορίζουν την τελική σειρά αρχαιότητας 
αλλά η φοίτηση σ’ αυτά αποτελεί απλώς τυπικό προσόν 
γιαπραγωγή. 

2. Τα σχολεία που καθορίζουν την τελική σειρά αρχαιό¬ 
τητας των αξιωματικών είναι: 

α. Στο βαθμό του Ανθυποπλοιάρχου, το Σχολείο 
Αξιωματικών Επιστασιών Πλοίων (ΣΑΕΠ). 

β. Στο βαθμό του Υποπλοιάρχου, το Σχολείο Επιτελών 
Αξιωματικών (ΣΕΑΝ). 

3. Τα σχολεία που δεν καθορίζουν την τελική σειρά αρ¬ 
χαιότητας είναι: 

α. Στο βαθμό του Σημαιοφόρου, το Σχολείο 
Υποτεταγμένων Αξιωματικών Επιστασιών Πλοίων 
(ΣΥΑΕΠ). 

β. Στο βαθμό του Πλωτάρχη ή Ανππλοιάρχου, το 
Σχολείο Πολέμου Ναυτικού (ΣΠΝ) για τους Μάχιμους α¬ 
ξιωματικούς. Για τους Μηχανικούς και Οικονομικούς α¬ 
ξιωματικούς δεν είναι υποχρεωτική η φοίτηση στο ΣΠΝ, 
είναι όμως δυνατή η φοίτηση αριθμού Μηχανικών και 
Οικονομικών αξιωματικών μετά από απόφαση του 
Ανωτάτου Ναυτικού Συμβουλίου. 

4. Υποπλοίαρχοι Υγειονομικού γενικής ειδικότητας 
Ιατρού, για να προαχθούν στον ανώτερο βαθμό πρέπει να 
έχουν αποκτήσει πτυχίο εξειδίκευσης. 

5. Οι αξιωματικοί Πληρωμάτων Υπηρεσιών και 
Πληρωμάτων Τεχνών (ΠΥ-ΠΤ) βαθμού Υποπλοιάρχου, για 
προαγωγή στον ανώτερο βαθμό πρέπει να έχουν αποφοι¬ 
τήσει από το Σχολείο Γενικής Εκπαιδεύσεως. 

Άρθρο 4 

Σχολεία αξιωματικών Πολεμικής Αεροπορίας 

1. Ανώτεροι αξιωματικοί Ιπτάμενοι, εκτός από τους α¬ 
ξιωματικούς υπηρεσίας εδάφους επετηρίδας Ιπταμένων, 
για να προαχθούν στον ανώτερο βαθμό πρέπει να έχουν 
αποφοιτήσει από το Τμήμα Ανωτέρων της Σχολής 
Πολέμου Αεροπορίας. 

2. Σμηναγοί Ιπτάμενοι, Μηχανικοί, Ελεγκτές 
Αεράμυνας, Οικονομικοί, Εφοδιαστές, Διοικητικοί, 
Μετεωρολόγοι, Ιατροί, Οδοντίατροι, Κτηνίατροι, 
Φαρμακοποιοί και Νοσηλευτικής, καθώς και αξιωματικοί 


υπηρεσίας εδάφους των ανπστοίχων ειδικοτήτων, προ¬ 
ερχόμενοι από Ανώτατα Στρατιωτικά Εκπαιδευτικά 
Ιδρύματα, από διαγωνισμό από μετάταξη ή μονιμοποίη¬ 
ση, για να προαχθούν στον ανώτερο βαθμό πρέπει να έ¬ 
χουν αποφοιτήσει από το Τμήμα Κατωτέρων της Σχολής 
Πολέμου Αεροπορίας. Σμηναγοί Ιατροί για να προαχθούν 
στον ανώτερο βαθμό πρέπει να έχουν αποκτήσει και πτυ¬ 
χίο εξειδίκευσης. Οι διατάξεις του πρώτου εδαφίου της 
παραγράφου αυτής σε ό,τι αφορούν την συμπλήρωση 
του τυπικού προσόντος αποφοίτησης από το Τμήμα 
Κατωτέρων της Σχολής Πολέμου Αεροπορίας των 
Σμηναγών Ιατρών, Οδοντιάτρων, Κτηνιάτρων, Φαρ¬ 
μακοποιών και Νοσηλευτικής, εφαρμόζονται μετά παρέ¬ 
λευση τριών ετών από την έναρξη ισχύος του παρόντος 
Διατάγματος. 

3. Σμηναγοί που προέρχονται από Ανθυπασπιστές για 
να προαχθούν στον ανώτερο βαθμό πρέπει να έχουν απο¬ 
φοιτήσει από το Τμήμα Κατωτέρων Αξιωματικών εξ 
Ανθυπασπιστώντης Σχολής Πολέμου Αεροπορίας. Η διά¬ 
ταξη της παραγράφου αυτής εφαρμόζεται μετά την πα¬ 
ρέλευση της προθεσμίας των δύο ετών της παραγράφου 
14θ'του άρθρου 25 του Ν. 2439/96. 

Άρθρο 5 

Σχολεία Υποχρεωτικής Φοίτησης Μονίμων Αξκών 

Στρατολογικού Σώματος 

1. Για να προαχθούν στο επόμενο βαθμό οι Ανθυπολο- 
χαγοί του κοινού Στρατολογικού Σώματος των Ενόπλων 
Δυνάμεων, πρέπει να έχουν αποφοιτήσει από το Σχολείο 
Εφαρμογής Στρατολογίας (Σ. Ε.Σ.) της Σχολής Στρατολο¬ 
γικού. Η φοίτηση στο σχολείο αυτό αποτελεί τυπικό προ¬ 
σόν για προαγωγή και δεν καθορίζει την τελική σειρά αρ¬ 
χαιότητας. 

2. Για να προαχθούν στον επόμενο βαθμό οι Λοχαγοί 
του κοινού Στρατολογικού Σώματος των Ενόπλων Δυνά¬ 
μεων, πρέπει να έχουν αποφοιτήσει από το Σχολείο Επι¬ 
μόρφωσης Διευθυντών Στρατολογικού Σώματος 
(Σ.Ε.Δ.Σ.Σ.) της Σχολής Στρατολογικού. 

3. Οι διατάξεις του άρθρου αυτού εφαρμόζονται μετά 
παρέλευση δύο ετών από την έναρξη ισχύος του παρό¬ 
ντος Διατάγματος. 

Άρθρο 6 
Έναρξη Ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως, εκτός αν ορίζεται 
διαφορετικά στις επιμέρους διατάξεις του ή στις διατά¬ 
ξεις του Ν. 2439/96. 

Στον Υπουργό Εθνικής Άμυνας αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 30 Ιουλίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΑΠΟΣΤΟΛΟΣ - ΑΘΑΝΑΣΙΟΣ ΤΣΟΧΑ7ΖΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στο Π.Δ/γμα 178/98 που δημοσιεύθηκε οτο ΦΕΚ 
1311/8.6.1998 (τ.Α') και αφορά Προσαρμογή της νομοθε¬ 
σίας προς τις διατάξεις της Οδηγίας 96/57/ΕΚ του Ευρω¬ 
παϊκού Κοινοβουλίου και του Συμβουλίου της Ευρωπαϊ¬ 
κής Ενώσεως της 3ης Σεπτεμβρίου 1996, σχετικά με τις α¬ 
παιτήσεις για την ενεργειακή απόδοση των οικιακών 
ηλεκτρικών ψυγείων, καταψυκτών και συνδυασμών τους 
επιφέρονται οι εξής διορθώσεις: 

α) Στην σελ. 1895 α στήλη, στον πίνακα, στην στήλη (πε¬ 
ρί θερμοκρασίας του ψυχρότερου θαλάμου) το λανθα¬ 
σμένο: «(-6°0 (*), (-12°0 (**), (-18οΟ (***), (-18°Ο (****)» 
διορθώνεται στο ορθό: «< -6° Ο (*), < -12° Ο (**), < -18° Ο 
(***), <-18° Ο (****)» και 

β) Στην σελ. 1896 α στήλη στο τέλος του Διατάγματος 
διορθώνεται το «Αθήνα, 5 Ιουνίου 998» το ορθό «Αθήνα, 5 
Ιουνίου 1998». 

(Από το Εθνικό Τυπογραφείο) 


(5) 

ΣτοΦ.Ε,Κ. 170/16.7.98, όπου δημοσιεύθηκε το Π.Δ. 215 
με θέμα «Καθορισμός των θέσεων του Προσωπικού του 
Ο.Σ.Ε.που επιφυλάσσονται μόνο σε Έλληνες πολί¬ 

τες.» γίνεται η παρακάτω διόρθωση: 

Από το εσφαλμένο: 

«ΟΙ ΥΠΟΥΡΓΟΙ 

ΕΣΩΤΕΡΙΚΟΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΟΙΚΟΝΟΜΙΑΣ 

Σ.ΜΠΕΝΟΣ Γ.ΠΑΠΑΝΤΟΝΙΟΥ 

Ο ΥΦΥΠΟΥΡΓΟΣ ΜΕΤΑΦΟΡΩΝ ΚΑΙ 
ΕΠΙΚ01ΝΩΝΙΚΩΝ 

ΕΜΜ. ΛΟΥΚΆΚΗΣ» 

Στο ορθό: 

-ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΟΙΚΟΝΟΜΙΑΣ 

ΣΤΑΥΡΟΣ ΜΠΕΝΟΣ Γ. ΠΑΠΑΝΓΤΩΝΙΟΥ 

ΥΦΥΠΟΥΡΓΟΣ ΜΕΤΑΦΟΡΩΝ ΚΑΙ 
ΕΠΙΚΟΙΝΩΝΙΚΩΝ 

ΕΜΜΑΝΟΥΗΛ ΛΟΥΚΑΚΗΣ» 

(Από το Υπουργείο Μεταφορών και Επικοινωνιών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


